Harry Potter a Väzeň z Azkabanu (film)

***Harry Potter a väzeň z Azkabanu*** je v poradí tretí film o Harry Potterovi nakrútený v roku 2004 na motívy rovnomennej knihy. V hlavných úlohách hral Daniel Radcliffe ako Harry Potter, Rupert Grint ako Ron Weasley a Emma Watsonová ako Hermiona Grangerová.

## Dej

Z čarodejníckeho väzenia Azkaban utečie mnohonásobný vrah Sirius Black, ktorý je zodpovedný za vraždu 12 nečarodejníkov a jedného čarodejníka Petra Pettigrewa - dobrého priateľa Harryho rodičov. Harry nastupuje do tretieho ročníka Rokfordskej strednej školy čarodejníckej. Sprevádza ho však *Bess* - má podobu hrôzostrašneho psa. Každý však vie, že to je znamenie smrti. Na Rokfort prichádza nový učiteľ Obrany proti čiernej mágii Remus Lupin. Hagrida povýšia na učiteľa. Harryho vo vlaku napadne Dementor - odporná bytosť vysávajúca spomienky - jeden zo strážcov Azkabanu. Prof. Lupin však zasiahne práve včas. Počas školského roka sa však Harry dozvie, že Sirius Black, ktorý nedávno utiekol, bol kedysi sluhom Voldemorta. A keďže Voldemort zlyhal, Black chce jeho dielo dokončiť a Harryho zabiť. Ronov otec - Weasley však Harryho dôrazne upozorňuje, aby Blacka nikdy nehľadal, no Harry nechápe prečo by mal hľadať niekoho, kto ho chce zabiť. Neskôr sa Harry dozvedá, že Sirius Black je zodpovedný za smrť Harryho rodičov, že ich zradil a zaviedol k ním Voldemorta, ktorý ich zabil, aj keď jeho cieľom bol Harry. Ba čo viac, Harry zistí, že Sirius Black bol a doposiaľ je Harryho krstný otec. Ministerstvo mágie rozmiestní okolo školy dementorov, aby ju chránili, zvlášť Harryho, ktorý je vo veľkom nebezpečenstve. Počas metlobalu Harryho opäť napadne dementor a Harry padá z metly z výšky asi 30 metrov, no riaditeľ školy Dumbledore mu zachráni život. Prof. Lupin nechodí na hodiny a nikto nevie kde sa zdržuje. Ronov potkan Prašivec sa stratil a podľa očitých svedkov sa Black dostal do hradu. Príbeh začína gradovať, keď sa stretávajú v Škriekajúcej búde Harry, Ron, Hermiona, Sirius Black a Remus Lupin. Veľký zvrat v príbehu nastane, keď sa ukáže, že Sirius Black je nevinný, že on je ten, kto má Harryho na svete najradšej a skutočným vrahom 12 nečarodejníkov a zradcom Potterovcov je ronov potkan, v skutočnosti *animágus Peter Pettigrew*. Peter Pettigrew zradil Harryho rodičov a zaviedol k nim Voldemorta, zatiaľ čo Sirius sa ich snažil varovať. A tak si Sirius namiesto Petra musel odpykať 12 rokov v Azkabane. James Potter, Sirius Black, Remus Lupin a Peter Pettigrew boli kedysi najlepšími kamarátmi na Rokforte - známy ako *Záškodníci*. James (*Paroháč* - menil sa na jeleňa), Sirius (*Tichošľap* - menil sa na psa) a Peter (*Červochvost* - menil sa na potkana) boli animágmi, zatiaľ čo Remus (*Námesačník*) bol vlkolak. Sirius bol najlepší priateľ Harryho otca Jamesa. No narodil sa malý Harry a Voldemort ho hľadal, aby ho zabil a v tom čase bol už Peter Pettigrew na strane Voldemortových prívržencov a zradil Potterovcov. Pettigrew utiekol, Siriusa zatkli. Nastane však spln a Lupin sa začne meniť na vlka, pretože je vlkolak. Pettigrew využije situáciu a utečie transformujúc sa opäť na potkana - *sluha Lorda Voldemorta* utiekol za svojím pánom, ako to predpovedala učiteľka veštenia. Sirius sa transformuje ako animágus na psa a bojuje s Lupinom. Lupina však niekto odláka a Sirius je ranený. Harry sa mu snaží pomôcť, keď ich obkľúči asi 100 dementorov. Harry vyčarí „Patronusa“, aby ich odohnal, no je ich priveľa. Zrazu sa zjaví patronus a odoženie ich (predsa sa mu to podarilo) a Harry omdlie. Keď sa prebudí zistí, že Siriusa zatkli. A tak vediac, že je nevinný, vyberú sa za riaditeľom Dumbledorom aby im pomohol. Ten im dá *časovrat*, aby sa vrátili v čase a niečo zmenili a tak mohli zachrániť Siriusa a ešte jeden nevinný život. Príbeh sa končí záchranou Siriusa, ktorý opúšťa Rokford a vie že bez Pettigrewa mu nikto neuverí, že je nevinný. A tak uniká naprieč svojmu osudu pred ministerstvom a pošle Harrymu najrýchlejšiu metlu na svete - Blesk. „Sirius“: *Je to kruté, že ja som s Jamesom a Lilly mohol byť tak dlho a ty tak krátko. No pamätaj: Tí, čo nás ľúbia nás nikdy naozaj neopustia. Vždy ich môžeš násť vo svojom srdci.*

## Obsadenie
* Daniel Radcliffe - Harry Potter
* Emma Watson - Hermiona Grangerová
* Rupert Grint - Ron Weasley
* Michael Gambon - Albus Dumbledore
* Robbie Coltrane - Rubeus Hagrid
* Maggie Smith - profesorka Minerva McGonagallová
* Alan Rickman - Severus Snape
* Gary Oldman - Sirius Black
* David Thewlis - Remus Lupin
* Tom Felton - Draco Malfoy
* Bonnie Wright - Ginny Weasleyová
* Oliver Phelps - Fred Weasley
* James Phelps - George Weasley
* Matthew Lewis - Neville Longbottom
* Timothy Spall - Peter Pettigrew
* Chris Rankin - Percy Weasley
* Mark Williams - Arthur Weasley
* Julie Walters - Molly Weasleyová
* Emma Thompson - profesorka Sibylla Trelawneyová
* Richard Griffiths - Vernon Durlsey
* Fiona Shaw - Petunia Dursleyová
* Harry Melling - Dudley Dursley
* Pam Ferris - Marge Dursleyová
* Devon Murray - Seamus Finnigan
* Alfred Enoch - Dean Thomas
* Jamie Waylett - Vincent Crabbe
* Josh Herdman - Gregory Goyle
* Warwick Davis - profesor Filius Flitwick
* Miriam Margolyes - profesorka Pomona Sproutová
* Gemma Jones - madam Pomfreyová
* Robert Hardy - minister mágie Kornelius Fudge
* David Bradley - Argus Filch
* Julie Christie - Madam Rosmerta
* Lee Ingleby - Stan Kolečko

## Externé odkazy
*Česko-Slovenská filmová databáze 
*Internet Movie Database 
*Continental Film 

Kategória:Britské filmy
Kategória:Filmy USA
Kategória:Filmy z 2004
Kategória:Filmy podľa knihy
Kategória:Filmy podľa názvu
Kategória:Harry Potter
Kategória:Filmy o cestovaní v čase